ai4bharat/Pralekha huggingface dataset:
நிலக்கரி அமைச்சகம்
நிலக்கரியின் தரத்தை கண்காணிக்க உத்தம் செயலியை திரு. பியூஷ் கோயல் தொடங்கி வைத்தார்
மத்திய நிலக்கரித் துறை மற்றும் ரயில்வே அமைச்சர் திரு. பியூஷ் கோயல், நிலக்கரியின் தரத்தை கண்காணிப்பதற்கான உத்தம் என்னும் செயலியை தொடங்கி வைத்தார். இந்திய நிலக்கரி நிறுவனத்தின் துணை நிறுவனங்களிடமிருந்து பெறப்பட்ட நிலக்கரி மாதிரிகளை 3-ம் தரப்பு தர மதிப்பிடும் நடைமுறையை கண்காணிக்க பொதுமக்களுக்கும், நிலக்கரியை பயன்படுத்துவோருக்கும் ஒரு செயலியை வழங்குவதை நோக்கமாக கொண்டு, இந்திய நிலக்கரி நிறுவனமும், நிலக்கரி அமைச்சகமும் சேர்ந்து உத்தம் செயலியை உருவாக்கியுள்ளன.
நிலக்கரி சுற்றுச்சூழல் முறையில் பொறுப்புடமை, வெளிப்படைத்தன்மை, திறன், சிறப்பான செயல்பாடு ஆகியவற்றை உத்தம் செயலி உறுதி செய்கிறது. நிலக்கரி மாதிரிகள் மற்றும் படிவங்களை கண்காணிப்பதற்கான தளமாக இது செயல்படுகிறது. இந்த துறையில் பொதுமக்களும் ஒரு பகுதியாக பங்கேற்பதை நோக்கமாக கொண்டு இந்த செயலி வடிவமைக்கப்பட்டுள்ளது. இந்த நிலக்கரி நிறுவனத்துக்கும், சாதாரண மனிதனுக்கும் இடையே தொழில்நுட்பத்தின் செயல்திறனை ஏற்படுத்தும் இருதிசை உதாரணமாக உத்தம் திகழ்கிறது. நிலக்கரியின் தரத்தை கண்காணிக்கும் நடைமுறையில் வெளிப்படைத்தன்மையையும், சிறப்பான செயல்பாட்டையும் இது உறுதி செய்வதுடன் நிலக்கரி நிர்வாகத்தை மக்களுக்கு மிக நெருக்கத்தில் கொண்டு செல்வதாகவும் அமைந்துள்ளது.
(Visitor Counter : 123
பிரதமர் அலுவலகம்
இத்தாலியின் ரோம் நகரில் நடைபெறும் ஜி-20 உச்சி மாநாட்டிற்கிடையே பிரதமர் மோடி இந்தோனேஷியாவின் மேன்மை தங்கிய அதிபர் திரு.ஜோகோ விடோடோவை சந்தித்தார்
இத்தாலியின் ரோம் நகரில் நடைபெறும் ஜி-20 உச்சி மாநாட்டிற்கிடையே 2021 அக்டோபர் 31 அன்று பிரதமர் திரு.நரேந்திர மோடி இந்தோனேஷியாவின் மேன்மை தங்கிய அதிபர் திரு.ஜோகோ விடோடோவை சந்தித்தார்.
அடுத்த ஆண்டு நடைபெற உள்ள ஜி-20 உச்சி மாநாட்டில் தலைமைப் பொறுப்பை ஏற்பதற்காக இந்தோனேஷியாவுக்குப் பிரதமர் மோடி வாழ்த்துத் தெரிவித்தார். முத்தரப்பின் ஒரு பகுதியாக இந்தோனேஷியாவுடன் நெருக்கமாகப் பணியாற்ற இந்தியா தயாராக உள்ளது என்று அவரிடம் பிரதமர் உறுதி அளித்தார்.
கொவிட்-19 பெருந்தொற்று காலத்தில் ஒருவருக்கு ஒருவர் ஆதரவாக இருந்ததற்கு மகிழ்ச்சி தெரிவித்த இரு தலைவர்களும் பெருந்தொற்றுக்குப் பிந்தைய காலத்திலும் ஒருங்கிணைந்து செயல்பட ஒப்புக் கொண்டனர். இந்தியா – பசிபிக் ஒத்துழைப்பின் முக்கியத்துவத்தையும் அவர்கள் வலியுறுத்தினர்.
இரு தரப்பு வர்த்தகத்தை வலுப்படுத்துதல், இரு நாடுகளுக்கு இடையே முதலீடு, மக்களோடு மக்கள் கலந்துறவாட வழிவகுத்தல் ஆகியவற்றுக்கும் இரு தலைவர்களும் உறுதி ஏற்றனர்.
பருவநிலை மாற்றத்தை முறியடிப்பது குறித்து, குறிப்பாக பருவநிலை மாற்றத்திற்கான நிதி வாக்குறுதிகளை அமலாக்குவதன் அவசியம் குறித்து விவாதிக்கப்பட்டது.
கலாசாரத்துறை அமைச்சகம்
‘விடுதலையின் அமிர்தப் பெருவிழாவில் பொன்னான பாரதத்தை நோக்கி’ தேசிய தொடக்க விழாவில் மத்திய அமைச்சர் திரு ஜி கிஷன் ரெட்டி கலந்து கொண்டார்
‘விடுதலையின் அமிர்தப் பெருவிழாவில் பொன்னான பாரதத்தை நோக்கி’ தேசிய தொடக்க விழாவில் இன்று காலை 10.30 மணிக்கு காணொலி மூலம் மத்திய அமைச்சர் திரு ஜி கிஷன் ரெட்டி கலந்து கொண்டார். இந்நிகழ்ச்சியில் பிரதமர் திரு நரேந்திர மோடி சிறப்புரை வழங்கினார்.
பிரம்ம குமாரிகள் அமைப்பின் முயற்சிகளை தமது உரையில் பாராட்டிய திரு ஜி கிஷன் ரெட்டி, “பிரம்ம குமாரிகள் அமைப்பு கடந்த 88 ஆண்டுகளில் 140 நாடுகளில் மதம், கலாச்சாரம் மற்றும் ஆன்மிகத் துறையில் பாராட்டத்தக்க பணிகளைச் செய்துள்ளது. கோடிக்கணக்கான மக்களுக்கு அமைதி மற்றும் ஆன்மிகத்தின் பாதையை அவர்கள் காட்டியுள்ளனர், மேலும், மக்களுக்கும் நாட்டுக்கும் அவர்கள் சேவை செய்யாத எந்தப் பகுதியும் இல்லை,” என்றார்.
விடுதலையின் அமிர்தப் பெருவிழாவில் தங்க பாரதத்தை நோக்கி முன்முயற்சியின் கீழ் பிரம்மகுமாரிகள் ஏற்பாடு செய்துள்ள நிகழ்ச்சிகள் இந்தியாவின் வளமான கலாச்சாரம், பாரம்பரியம் மற்றும் புகழ்பெற்ற கடந்த காலத்தை உலக அரங்கில் வெளிப்படுத்தும் என்று அவர் தெரிவித்தார்.
தொடர்ந்து பேசிய அவர், நமது நாட்டிற்கு அடுத்த 25 ஆண்டுகளுக்கு வழிகாட்டுதலை விடுதலையின் அமிர்தப் பெருவிழா வழங்கும் என்று நான் நம்புகிறேன், மேலும் நமதமரின் ‘ஐடியா 2047’ தொலைநோக்கு பார்வையை நனவாக்க அனைத்து சமூக அமைப்புகள், ஆசிரியர்கள், விஞ்ஞானிகள் மற்றும் அறிவுஜீவிகள் ஒன்றிணையுமாறு கேட்டுக்கொள்கிறேன் என்றார்.
மத்திய, மாநில மற்றும் சர்வதேச அளவில் விடுதலையின் அமிர்தப் பெருவிழாவின் கீழ் பல்வேறு போட்டிகள் மற்றும் நிகழ்ச்சிகளை ஏற்பாடு செய்வதில் கலாசார அமைச்சகத்தின் பங்கையும் திரு கிஷன் ரெட்டி புகழ்ந்துரைத்தார்.
இன்றைக்கு “அனவருடன், அனைவரின் நலனுக்கு, அனைவரின் நம்பிக்கை, அனைவரின் முயற்சியுடன்” எனும் தாரகமந்திரத்துடன் பிரதமர் திரு நரேந்திர மோடி முன்னோக்கி சென்று கொண்டிருக்கிறார், உலகமே இந்தியாவை புகழ்கிறது என்று அமைச்சர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1791213
பாதுகாப்பு அமைச்சகம்
பிரகார் ஏவுகணை வெற்றிகரமாக சோதிக்கப்பட்டது
உள்நாட்டிலேயே தயாரிக்கப்பட்ட தரையில் ஒரு இலக்கிலிருந்து மற்றொரு இலக்கை தாக்கக் கூடிய பிரகார் ஏவுகணை இன்று
பாலசோரில் உள்ள நடுத்தர தொலைவு சோதனைத் தளத்தின் 3-வது ஏவு தளத்திலிருந்து வெற்றிகரமாக விண்ணில் செலுத்தப்பட்டது. பாதுகாப்பு, ஆராய்ச்சி மற்றும் மேம்பாட்டு நிறுவனம் செலுத்திய இந்த ஏவுகணையை தள நிலையங்களும், மின்சார ஒளிஇழை அமைப்புகளும் கண்காணித்தன. இந்த பிரகார் ஏவுகணை அதிநவீன ஆயுத அமைப்பு ஆகும். இது பலவகையான குண்டுகளை தாங்கிச் செல்லும் திறன் கொண்டது. பல இலக்குகளை அழிக்கும் ஆற்றல் கொண்டது.
இந்த ஏவுகணை சோதனையை வெற்றிகரமாக நடத்திய பாதுகாப்பு, ஆராய்ச்சி மேம்பாட்டு நிறுவனம், ராணுவம், தொழில் துறையினர் மற்றும் இதர குழு உறுப்பினர்களுக்கு பாதுகாப்பு அமைச்சர் திருமதி. நிர்மலா சீதாராமன் பாராட்டுத் தெரிவித்தார். உள்நாட்டிலேயே தயாரிக்கப்பட்ட பிரகார் ஏவுகணை நமது பாதுகாப்புத் திறன்களை மேம்படுத்தும் என்று அமைச்சர் கூறினார்.
ராணுவ தலைமை தளபதி ஜெனரல் பிபின் ராவத், பாதுகாப்பு ஆராய்ச்சி மேம்பாட்டுத்துறை செயலாளரும், பாதுகாப்பு ஆராய்ச்சி மேம்பாட்டு நிறுவன தலைவருமான டாக்டர் ஜி.சத்தீஷ் ரெட்டி, ஏவுகணை வெற்றிகரமாக செலுத்தப்பட்டதை பார்வையிட்டு குழு உறுப்பினர்கள் அனைவருக்கும் பாராட்டு தெரிவித்தனர்.
பிரதமர் அலுவலகம்
மனதின் குரல் 2.0’ 9-வது நிகழ்ச்சியில் பிரதமர் உரை
ஹுனார் ஹாட் போன்ற நிகழ்ச்சிகளில் ஆர்வத்துடன் பங்கேற்குமாறு மக்களுக்கு பிரதமர் வேண்டுகோள்
‘மனதின் குரல் 2.0’ 9-வது நிகழ்ச்சியில் உரையாற்றிய பிரதமர் திரு.நரேந்திர மோடி, தில்லியில் நடைபெறும் ஹுனார் ஹாட்டிற்கு தாம் சென்று வந்ததை சுட்டிக்காட்டினார். “சில தினங்களுக்கு முன் தில்லியின் ஹுனார் ஹாட்டில் உள்ள ஒரு சிறிய இடத்திற்கு சென்ற நான், நம் நாட்டின் கலாச்சாரம், பாரம்பரியம், சமையல் கலை & உணர்வுகளின் வெளிப்பாட்டை நேரில் கண்டறிந்தேன். பாரம்பரிய உடைகள், கைவினைப் பொருட்கள், தரை விரிப்புகள், பாத்திரங்கள், மூங்கில் & பித்தளைப் பொருட்கள், பஞ்சாபின் புல்காரி, ஆந்திரப் பிரதேசத்தின் கைவண்ணமிக்க தோல் பொருட்கள், தமிழ்நாட்டின் எழிலார்ந்த ஓவியங்கள், உத்தரப்பிரதேசத்தின் பித்தளைப் பொருட்கள், பதோஹி விரிப்புகள், கட்ச் பகுதியின் தாமிர வேலைப்பாடுகள், எண்ணற்ற இசைக் கருவிகள் & எண்ணிலடங்கா கதைகள்; இந்தியாவின் பல்வேறு பகுதிகளையும் சேர்ந்த மொசைக் கலை & கலாச்சாரம் போன்றவை உண்மையிலேயே தனித்துவம் வாய்ந்தவை” என்று அவர் குறிப்பிட்டுள்ளார்.
மனதின் குரல் நிகழ்ச்சியில் இன்று உரையாற்றிய பிரதமர், ஹுனார் ஹாட்டில் பங்கேற்றுள்ள கைவினைஞர்களின் வெற்றிக் கதைகளை பகிர்ந்து கொண்டார். அவர்களில் பெண் மாற்றுத் திறனாளி பற்றிய கதையும் ஒன்றாகும். “முன்பு சாலையோரங்களில் ஓவியங்களை விற்பனை செய்து வந்ததாக அந்தப் பெண் என்னிடம் தெரிவித்தார். ஆனால் அவர் ஹுனார் ஹாட்டில் பங்கேற்ற பிறகு அவருடைய வாழ்க்கையே மாறி விட்டது. தற்போது அவர், சுயசார்புடையவர் என்பதோடு; ஒரு வீட்டையும் விலைக்கு வாங்கியிருக்கிறார்” என்று பிரதமர் குறிப்பிட்டார். கலை & கைவினைப் பொருட்களை பிரபலப்படுத்த ஹுனார் ஹாட் ஒரு சிறந்த இடமாக மாறியிருப்பதுடன் மக்களின் கனவுகளை நிறைவேற்றும் விதமாகவும் திகழ்வதாக அவர் கூறினார். “நாட்டின் பன்முகத்தன்மையை ஒரே நேரத்தில் பார்த்து விட முடியாத அளவிற்கு சிறந்த இடம் இது. கைவினைப் பொருட்கள் தவிர, இந்தியாவின் பல்வேறு சுவைமிக்க உணவுகளை சுவைக்கும் இடமாகவும் இது உள்ளது” என்றும் தெரிவித்தார்.
இது போன்ற நிகழ்ச்சிகளில் ஆர்வத்துடன் பங்கேற்குமாறு மக்களை வலியுறுத்தியுள்ள பிரதமர், “இந்தியா முழுவதும் இது போன்ற விற்பனைக் கூடங்கள் & கண்காட்சிகள் அவ்வப்போது நடத்தப்பட்டு வருவதாக கூறினார். வாய்ப்பு கிடைக்கும் போதெல்லாம் நீங்கள் இது போன்ற முயற்சிகளில் பங்கேற்று இந்தியாவை பற்றி அறிந்து கொள்ள வேண்டும். இதன் மூலம் நீங்கள் இந்தியாவின் கலை – கலாச்சார விளம்பரதாரராக திகழ்வதுடன்; கடினமாக உழைக்கக் கூடிய கைவினைஞர்கள், குறிப்பாக பெண்களின் முன்னேற்றத்திற்கும், வளர்ச்சிக்கும் உங்களது பங்களிப்பை வழங்க முடியும்” என்றும் அவர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
35 கோடி: இந்தியாவில் இதுவரை செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 35 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 46,04,925 முகாம்களில் 35,12,21,306 தடுப்பூசிகள் போடப்பட்டுள்ளன. கடந்த 24 மணி நேரத்தில் 63,87,849 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 43,071 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து 7-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,85,350 ஆக சரிந்துள்ளது. இது, நாட்டின் மொத்த பாதிப்பில் வெறும் 1.59 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 10,183 சரிந்துள்ளது.
தொடர்ந்து 52-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 52,299 பேர் குணமடைந்தனர்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 9,228 பேர் குணமடைந்தனர்.
இதுவரை மொத்தம் 2,96,58,078 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 97.09 சதவீதமாக அதிகரித்துள்ளது.
கடந்த 24 மணி நேரத்தில் 18,38,490 பரிசோதனைகளும், இந்தியாவில் இதுவரை மொத்தம் 41,82,54,953 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.44 சதவீதமாகவும், தினசரி தொற்று உறுதி விகிதம் 2.34 சதவீதமாகவும் இன்று பதிவாகியுள்ளது. தொடர்ந்து 27 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1732583
PIB Headquarters
சென்னையில் பிப்ரவரி 1, 2, 3 தேதிகளில் 34-வது சர்வதேச தோல் பொருட்கள் கண்காட்சி
சென்னையில் பிப்ரவரி 1, 2, 3 தேதிகளில் 34-வது சர்வதேச தோல் பொருட்கள் கண்காட்சி நடைபெறவுள்ளது. இதில் 28 நாடுகளைச் சேர்ந்த வடிவமைப்பாளர்கள் தோல் பொருட்களை காட்சிப்படுத்தவுள்ளனர். சென்னையில் இன்று  செய்தியாளர்களிடம் பேசிய தோல் பொருட்கள் ஏற்றுமதிக் குழுமத்தின் தலைவர் திரு. பி.ஆர். அக்கீல் அஹமத் இதனைத் தெரிவித்தார். உலகம் முழுவதிலுமிருந்து 450 காட்சியாளர்கள் இதில் பங்கேற்கவுள்ளனர். பல புதிய தொழில்நுட்பங்கள் அறிமுகம் செய்யப்படவுள்ளன. நீண்டகால வர்த்தக உறவை ஏற்படுத்திக் கொள்ள விரும்புவோருக்கு இந்தக் கண்காட்சி ஒரு தளமாக இருக்கும் என்று எதிர்பார்க்கப்படுகிறது.
இந்த ஆண்டு வர்த்தகர்களின் சந்திப்புக்கு அப்பால், கூடுதல் முதலீடுகள் எதிர்பார்க்கப்படுகின்றன. “இந்தியாவில் முதலீடு” என்பதற்காக தனியான அரங்கு இந்தக் கண்காட்சியில் அமைக்கபடவுள்ளது. இதுவரை காலணிப் பொருட்கள் மட்டுமே பெருமளவில் இடம்பெற்று வந்தன. தற்போது மக்களால் பெரிதும் விரும்பப்படும் கைப்பைகள், பணப்பைகள் இவற்றோடு தோலால் செய்யப்பட்ட ஆபரணங்களும் இடம்பெறும்.
பிரதமரின் “இந்தியாவில் உற்பத்தி” திட்டத்தின்கீழ் சர்வதேச நிறுவனங்கள் தங்களின் உற்பத்திப் பிரிவுகளை இந்தியாவில் தொடங்க முன்வருகின்றன. 2015-ல் தொடங்கப்பட்ட இந்தியாவில் உற்பத்தித் திட்டத்தின்கீழ் இதுவரை 20 உற்பத்திப் பிரிவுகள் தொடங்கப்பட்டுள்ளன என்று இந்திய வர்த்தக மேம்பாட்டு அமைப்பின் பொதுமேலாளர் திருமதி. ஹேமா மைத்தி தெரிவித்தார்.
வேலூரில் 100 ஏக்கர் பரப்பில் தோல் தொழில்துறைக்கென்றே குறிப்பாக, குறு சிறு மற்றும் நடுத்தர தொழில் பூங்கா அமைப்பதற்கு தோல் பொருட்கள் ஏற்றுமதிக் குழுமம் உத்தேசித்திருப்பதாகவும், மாநில அரசு நிலம் ஒதுக்கித்தர காத்திருப்பதாகவும் இதன் தென்மண்டலத் தலைவர் திரு. இஸ்ரார் அஹமத் தெரிவித்தார்.
நாடுமுழுவதும் தோல் தொழில்துறையில் வேலை செய்வோரில், 45 சதவீதம் பேர் தமிழ்நாட்டைச் சேர்ந்தவர்கள் என்றும், தோல் பொருட்கள் ஏற்றுமதியில் தமிழ்நாட்டின் பங்கு 38 – 40 சதவீதம் வரை உள்ளது என்றும் அவர் கூறினார்.
நிக்கி  போன்ற சர்வதேச நிறுவனங்கள் பல சீனா, கொரியா, பங்களாதேஷ் போன்ற நாடுகளிலிருந்து உற்பத்திப் பிரிவுகளை இந்தியாவுக்கு கொண்டுவரத் தொடங்கி விட்டனர். செய்யாறில் உற்பத்திப் பிரிவைக் கொண்டுள்ள நிக்கி, தற்போது மற்றொரு பிரிவை கிருஷ்ணகிரியில் தொடங்க திட்டமிட்டுள்ளது. தோல் தொழில்துறையில் முதலீடு செய்ய இந்தியா உகந்த நாடாக மாறிவருகிறது என்றும், இதற்கு மூன்று காரணங்கள் உள்ளன என்றும் அவர் கூறினார்.  குறைந்த கூலிக்கு தொழிலாளர்கள்  மத்திய-மாநில அரசுகள் தோல்தொழில் பூங்காக்களை அமைக்க ஆதரவாக உள்ளன  ஒரே இடத்தில் உற்பத்தி மற்றும் பதப்படுத்துதலை செய்ய முடியும். 2020-வாக்கில் தோல் பொருட்கள் ஏற்றுமதி இலக்கு 10 பில்லியன் அமெரிக்க டாலராக இருக்கும் என்று அவர் தெரிவித்தார்.
சென்னை வர்த்தக மையத்தில் நடைபெறவுள்ள இந்த மூன்று நாள் தோல் பொருட்கள் கண்காட்சியை தமிழ்நாடு துணை முதலமைச்சர் திரு. ஓ. பன்னீர்செல்வம் திறந்து வைப்பார். சி.எல்.ஆர்.ஐ, சி.எஸ்.ஐ.ஆர், தோல் பொருட்கள் ஏற்றுமதிக் குழுமம்  இந்திய வர்த்தக மேம்பாட்டு அமைப்பு  ஆகியவை “சுற்றுச்சுழலுக்கு உகந்த தோல் பொருட்கள்” என்ற மையப் பொருளைக் கொண்ட அரங்கிற்கு ஏற்பாடு செய்துள்ளன. “இந்தியாவில் உற்பத்தி”, “டிஜிட்டல் இந்தியா”, “தூய்மை இந்தியா” போன்ற அரசு மற்றும் தொழில்துறை முன்முயற்சிகள் பலவற்றில் இந்த துறையின் பங்களிப்பை விளக்கும் அரங்குகளும் இந்த ஆண்டு இடம்பெற்றிருக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீர் மற்றும் லடாக் யூனியன் பிரதேசங்களுக்கு நிர்வாக சீர்திருத்தம் மற்றும் மக்கள் குறைதீர்ப்புத் துறையின் முன்முயற்சிகள்
ஜம்மு-காஷ்மீர் மற்றும் லடாக் யூனியன் பிரதேசங்களுக்கு நிர்வாக சீர்திருத்தம் மற்றும் மக்கள் குறைதீர்ப்புத் துறையின் முன்முயற்சிகள் குறித்து விவாதிக்க அதிகாரப்பூர்வ தூதுக்குழு அங்கு செல்ல வேண்டும் என்று ஊழியர் நலன், மக்கள் குறைதீர்ப்பு மற்றும் ஓய்வூதியங்கள் துறை இணையமைச்சர் டாக்டர் ஜிதேந்திர சிங் விரும்பினார்.
இதன்படி, இந்தத்துறையின் கூடுதல் செயலாளர் திரு.வி.ஸ்ரீநிவாஸ், தலைமையிலான குழு செப்டம்பர் 4-5, 2019-ல் முதன்முறையாகவும், கூடுதல் செயலாளர் திரு.வி.ஷஷாங்க் சேகர் தலைமையிலான குழு செப்டம்பர் 20-21, 2019-ல் இரண்டாவது முறையாகவும், ஜம்மு-காஷ்மீரில் பயணம் செய்தது. திரு.ஷஷாங்க் சேகர் தலைமையிலான குழு மீண்டும் ஒருமுறை அக்டோபர் 15-16, 2019-ல் அங்கு சென்றிருந்தது.
ஜம்மு-காஷ்மீர் முழுவதும் இ-அலுவலகத் திட்டத்தை அமலாக்குவது, திறன் கட்டமைப்பு / ஜம்மு-காஷ்மீர் அலுவலர்களுக்குப் பயிற்சி, பேரிடர் நிர்வாகம் குறித்த மாநாடு ஆகியவை பற்றி இந்தக் குழு அப்போது விவாதித்தது. 16.10.2019 அன்று ஆளுநரின் ஆலோசகர் திரு.கே.கே.ஷர்மா நடத்திய பொதுமக்கள் குறைகேட்பு கூட்டத்திலும், இந்தக் குழு பங்கேற்றது. பொதுமக்களின் குறைகளைக் கேட்டறிந்த ஆலோசகர்கள், பிரச்சினைகளைத் தீர்ப்பதற்கு முயற்சி மேற்கொண்டனர்.
பிரதமர் விருதுக்கான புதிய கண்டுபிடிப்புப் பிரிவில் தரப்பட்டுள்ள 11 விண்ணப்பங்கள் அடிப்படையில் வெற்றிக் கதைகளை விரிவாக எழுதுமாறு ஜம்மு-காஷ்மீர் அரசுக்கு இந்தக் குழு வேண்டுகோள் விடுத்தது. இதன்மூலம், குறைந்த உறுப்பினர்களுடன் அரசு அதிகபட்ச நிர்வாகம் என்ற சிறப்புக் கருத்தினை வேகமாக பரவச் செய்யமுடியும்.
இந்தக் குழுவினர் ஜம்முவில் நவம்பர் 30, 2019 அன்று பேரிடர் நிர்வாகம் குறித்த இரண்டு நாள் மாநாட்டிற்குத் திட்டமிட்டுள்ளனர்.
விவசாயத்துறை அமைச்சகம்
ஜி-20 வேளாண் தலைமை விஞ்ஞானிகள் கூட்டத்தின் 2-ம் நாள் அமர்வு
வாரணாசியில் நடைபெறும் ஜி-20 வேளாண் தலைமை விஞ்ஞானிகளின் கூட்டத்தின் 2-ம் நாளான இன்று, டிஜிட்டல் வேளாண்மை, நீடித்த வேளாண் மதிப்பு சங்கிலி, வேளாண் ஆராய்ச்சி மற்றும் மேம்பாட்டில் பொதுத்துறை மற்றும் தனியார் கூட்டாண்மை கூட்டத்தின் அறிவிக்கை வெளியீடு ஆகியவை குறித்து விவாதிக்கப்பட்டது. வேளாண் ஆராய்ச்சி மற்றும் கல்வித்துறை செயலர் மற்றும் ஐசிஏஆர் தலைமை இயக்குநர் டாக்டர் ஹிமான்சு பதக் தலைமையில் விவாதங்கள் நடைபெற்றன.
காலையில் நடந்த அமர்வில் டிஜிட்டல் வேளாண்மை, உணவு வீணாவதை தடுப்பதற்கான டிஜிட்டல் தொழில்நுட்பத் தீர்வுகள் ஆகியவை குறித்து விவாதிக்கப்பட்டன.
3 நாள் ஜி20 கூட்டம் நேற்று வாரணாசியில் நடைபெற்றது. இந்தக் கூட்டத்தில் மத்திய சிவில் விமானப் போக்குவரத்து, சாலைப் போக்குவரத்து மற்றும் நெடுஞ்சாலைத்துறை இணையமைச்சர் ஜென்ரல் வி கே சிங் தொடங்கி வைத்தார்.
ஜி20 உறுப்பு நாடுகள் அழைப்பு நாடுகள், சர்வதேச அமைப்புகள், சிறப்பு அழைப்பாளர்கள் ஆகியோரைக் கொண்ட 80 வெளிநாட்டு பிரதிநிதிகள் இந்தக் கூட்டத்தில் கலந்து கொண்டனர். இந்தக் கூட்டத்தின் அறிவிக்கை 3-வது நாளான நாளை விவாதத்துக்கு பின்னர் வெளியிடப்படும்.
ரெயில்வே அமைச்சகம்
ரயில்வே வருவாய் பயணிகள் பிரிவில் 73 சதவீதம் அதிகரிப்பு
2022 ஏப்ரல் முதல் ஜனவரி 2023 வரை பயணிகள் பிரிவில் ரயில்வேயின் மொத்த தோராயமான வருவாய் ரூ. 54733 கோடியாக இருந்தது. இது கடந்த ஆண்டு இதே காலத்தில் வருவாய் ரூ.31,634 கோடியாக இருந்தது.
முன்பதிவு செய்யப்பட்ட பயணிகள் பிரிவில், 2022 ஏப்ரல் 1 முதல் 2023 ஜனவரி 31 வரையிலான காலகட்டத்தில் முன்பதிவு செய்யப்பட்ட பயணிகளின் தோராயமான எண்ணிக்கை 6590 லட்சமாகும். இது கடந்த ஆண்டு இதே காலகட்டத்தில் 6181 லட்சமாக இருந்தது. இது 7% அதிகரிப்பைக் காட்டுகிறது. 2022 ஏப்ரல் 1 முதல் 2023 ஜனவரி 31 வரையிலான காலக்கட்டத்தில் முன்பதிவு செய்யப்பட்ட பயணிகள் பிரிவில் இருந்து ரூ.42,945 கோடி வருவாய் ஈட்டப்பட்டுள்ளது, இது கடந்த ஆண்டு இதே காலகட்டத்தில் ரூ.29,079 கோடியாக இருந்தது, இது 48% அதிகரிப்பைக் காட்டுகிறது.
முன்பதிவு செய்யப்படாத பயணிகள் பிரிவில், 2022 ஏப்ரல் 1 முதல் 2023 ஜனவரி 31 வரையிலான காலகட்டத்தில், பயணிகளின் தோராயமான எண்ணிக்கை 45,180 லட்சமாகும். இது கடந்த ஆண்டு இதே காலகட்டத்தில் 19,785 லட்சமாக இருந்தது, இது 128% அதிகரிப்பைக் காட்டுகிறது. 2022 ஏப்ரல் 1 முதல் ஜனவரி 31, 2023 வரையிலான காலகட்டத்தில் முன்பதிவு செய்யப்படாத பயணிகள் பிரிவில் இருந்து கிடைத்த வருவாய் ரூ.11788 கோடியாக உள்ளது. இது கடந்த ஆண்டு இதே காலக்கட்டத்தில் ரூ.2,555 கோடியாக இருந்தது, இது 361% அதிகரிப்பைக் காட்டுகிறது.
நிதி அமைச்சகம்
கோவாவில் தாரோஹர் எனும் தேசிய சுங்கம் மற்றும் ஜிஎஸ்டி அருங்காட்சியகத்தை நிதியமைச்சர் நிர்மலா சீதாராமன் நாட்டுக்கு அர்ப்பணித்தார்
மத்திய நிதியமைச்சகத்தின் சார்பில் ஜூன் 6 முதல் 12 வரை கொண்டாடப்படும் சுதந்திரத்தின் 75ஆவது ஆண்டுப் பெருவிழா சிறப்பு வாரத்தின் ஒரு பகுதியாக, கோவாவில் “தரோஹர்” எனும் தேசிய சுங்க மற்றும் ஜிஎஸ்டி அருங்காட்சியகத்தை மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி. நிர்மலா சீதாராமன் இன்று நாட்டுக்கு அர்ப்பணித்தார். பல நூற்றாண்டு பழமையான பாரம்பரிய கட்டிடத்தில் நிறுவப்பட்டுள்ள இந்த அருங்காட்சியகத்தில் அமைக்கப்பட்டிருந்த கலை நுட்பம் கொண்ட ஒற்றைப் பாறையிலிருந்து தங்க மணலை அகற்றி தனித்துவமான முறையில் அர்ப்பணிப்பு விழா நடைபெற்றது. கோவாவில் போர்த்துகீசிய ஆட்சியின் போது அல்ஃபண்டேகா என்று அழைக்கப்பட்ட இரண்டு மாடி 'நீலக் கட்டிடம்' பனாஜியில் உள்ள மண்டோவி ஆற்றின் கரையில் 400 ஆண்டுகளுக்கும் மேலாக உள்ளது.
நிதித்துறை இணையமைச்சர் திரு. பங்கஜ் சவுத்ரி, மற்றும் கோவா அரசின் போக்குவரத்து, சுற்றுலா மற்றும் பஞ்சாயத்து துறை அமைச்சர் மவ்வின் கோடின்ஹோ இந்த அர்ப்பணிப்பு விழாவில் கலந்து கொண்டனர்.
நாட்டில் உள்ள முக்கிய அருங்காட்சியகங்களில் ஒன்றான தாரோஹர் இந்திய சுங்கத்துறையினரால் கைப்பற்றப்பட்ட நாட்டின் பாரம்பரிய,கலைப்பொருட்களைக் கொண்டிருப்பது மட்டுமின்றி, நாட்டின் பொருளாதார முனைகள், தாவரங்கள், விலங்கினங்கள் மற்றும் சமூகப் பாதுகாப்பில் சுங்கத் துறையினரின் பல்வேறு பணிகளை சித்தரிக்கும் வகையிலும் உள்ளது.
'தரோஹர்' 8 கூடங்களைக் கொண்டுள்ளது: அறிமுகக் கூடம் , வரிவிதிப்பின் வரலாற்றுக் கூடம், நமது பொருளாதார முனைகளின் பாதுகாவலர்கள் கூடம், நமது கலை மற்றும் பாரம்பரியத்தின் பாதுகாவலர்கள் கூடம், தாவரங்கள் மற்றும் விலங்கினங்களின் பாதுகாவலர்கள் கூடம், நமது சமூக நல்வாழ்வின் பாதுகாவலர்கள் கூடம், மறைமுக வரிகளின் பயணம் -உப்பு வரி முதல் ஜிஎஸ்டிவரை மற்றும் ஜிஎஸ்டி கூடம்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1833153
உள்துறை அமைச்சகம்
குவைத் மன்னர் மேன்மைமிகு ஷேக் சபாஹ் அல்-அகமது அல்-ஜபெர் அல்-சபாஹ்வின் மறைவையொட்டி அவருக்கு மரியாதை செலுத்தும் விதமாக 2020 அக்டோபர் 4 அன்று ஒரு நாள் துக்கம்
குவைத் மன்னர் மேன்மைமிகு ஷேக் சபாஹ் அல்-அகமது அல்-ஜபெர் அல்-சபாஹ் 2020 செப்டம்பர் 29 அன்று மறைந்தார். மறைந்த அரசருக்கு மரியாதை செலுத்தும் விதமாக 2020 அக்டோபர் 4 அன்று ஒரு நாள் துக்கத்தை நாடு முழுவதும் அனுஷ்டிக்க இந்திய அரசு முடிவெடுத்துள்ளது.
தேசிய கொடி வழக்கமாக பறக்கும் நாடு முழுவதுமுள்ள அனைத்து கட்டிடங்களிலும் அன்று அது அரை கம்பத்தில் பறக்கும். அன்றைய தினம் எந்த அரசு நிகழ்ச்சியும் நடைபெறாது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.89 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID= 1835195
குடியரசுத் துணைத் தலைவர் செயலகம்
மருத்துவர்கள் கிராமப் பகுதியில் சேவை புரிவதைக் கட்டாயமாக்க வேண்டும்: குடியரசுத் துணைத் தலைவர்
மருத்துவர்களுக்குக் கிராமப் பகுதியில் சேவை புரிவது கட்டாயமாக்கப்பட வேண்டும் என்றும், அவர்கள் தங்களது திறம்பட்ட சேவையை மேம்படுத்த புரிந்துணர்வு, இரக்கம், சேவை மனப்பான்மை ஆகியவற்றைப் பெற்றிருக்க வேண்டும் என்றும் குடியரசுத் துணைத் தலைவர் திரு எம். வெங்கையா நாயுடு கூறியிருக்கிறார். பெங்களூருவில் இன்று  ராஜீவ் காந்தி மருத்துவ விஞ்ஞானப் பல்கலைக்கழகத்தில் 20-வது பட்டமளிப்புவிழா உரையை அவர் நிகழ்த்தினார். நிகழ்ச்சியில் கர்நாடக ஆளுநர் திரு வாஜுபாய் ரூதாபாய் வாலா மற்றும் பிரமுகர்கள் பங்கேற்றனர்.
மருத்துவ மாணவர்கள் முழுஅளவிலான ஆரோக்கியப் பராமரிப்புப் பணியாளர்களாக மாற வேண்டும் என்றும், அவர்களது வாழ்க்கையில் ஒருங்கிணைந்த பகுதியாக வரவிருக்கும் உண்மையான, தொடர்ச்சியான சவால்களை எதிர்கொள்ள தயாராக இருக்க வேண்டும் என்றும் குடியரசுத் துணைத் தலைவர் கேட்டுக்கொண்டார். கடந்த 20 ஆண்டுகளில் விரைவான வளர்ச்சியைப் பெற்றிருந்தபோதும், தொற்றுநோய் பரவுவது அதிகரித்துக் கொண்டே வருகிறது என்றும், தொற்றல்லாத அல்லது வாழ்க்கைமுறை நோய்களால் நாட்டுக்கு ஏற்பட்டுள்ள சவால்கள் பெரியவை என்றும் அவர் கூறினார். இந்தத் துறையில் பரிணாமமானது, தீவிர ஈடுபாடு, அக்கறை கொண்ட அனைவரின் பங்கேற்பு ஆகியவற்றின் அடிப்படையில் அமைந்துள்ளது என்று அவர் கூறினார். நோய்த் தடுப்பு, நோயை அறிதல், நோய்க்கான சிகிச்சை ஆகிய அனைத்து நிலைகளிலும் நோக்கத்திற்கும், செயல்முறைக்கும் இடையில் உள்ள இடைவெளியைக் குறைப்பதற்குப் புதுமைகளை பயன்படுத்த வேண்டியது அவசியம் என்று குடியரசுத் துணைத் தலைவர் கூறினார்.
இந்தியாவில் கிராமப்புற, நகர்ப்புற வேறுபாடுகள் குறித்து கவனம் செலுத்த வேண்டியது அவசர அவசியம் என்று குறிப்பிட்ட திரு. வெங்கையா நாயுடு, இந்த நிலைமையைச் சரிசெய்வதற்குப் பொதுத்துறை, தனியார் துறையிடையே ஒத்துழைப்புடன் கூடிய பங்களிப்பு வேண்டும் என வலியுறுத்தினார். எனினும், தனியார்துறை சுகாதார வசதிகள் தேவைப்படுபவர்களுக்கும், ஏழைகளுக்கும் கிடைக்கச் செய்ய வேண்டும் என்ற நிலையில் அது, குறைவான கட்டணத்தில் அளிக்கப்பட வேண்டும் என்றும் அவர் கூறினார். மக்கள்தொகைப் பெருக்கத்தின் பங்கு பணிகளை இந்தியா பயன்படுத்திக்கொண்டு, உயர்கல்வியின் தரத்தை மேம்படுத்த வேண்டும் என்று குடியரசுத் துணைத் தலைவர் கேட்டுக்கொண்டார். விரைவாக மாறிவரும் அறிவுசார் பொருளாதாரத்தின் புதிய சவால்களுக்குப் பதில் அளிக்கும் வகையில், நமது கல்விமுறை சரிசெய்யப்பட வேண்டும் என்றார் அவர். மீச்சிறப்பு என்பதுதான் நமது குறிக்கோளாக இருக்க வேண்டும்; விரைவும், சமயோசித உணர்வும் நமது நெறிகளாக இருக்க வேண்டும் என்று அவர் மேலும் கூறினார்.
குடியரசுத் துணைத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
--------
(Visitor Counter : 86
பெருநிறுவனங்கள் விவகாரங்கள் அமைச்சகம்
இந்தியாவில் சீனாவின் போலி நிறுவனங்கள் மீது எம்சிஏ அதிரடி நடவடிக்கை
முதன்மை சதிகாரரும் மூளையாக செயல்பட்டவரும் கைது செய்யப்பட்டார்
2022 செப்டம்பர் 8 அன்று கார்ப்பரேட் விவகாரங்களுக்கான அமைச்சகத்தால்  குர்கானில் உள்ள ஜிலியான் ஹாங்காங் நிறுவனத்தின் துணை நிறுவனமான ஜிலியான் கன்சல்டன்ட்ஸ் இந்தியா பிரைவேட் லிமிடெட், பெங்களூரில் உள்ள ஃபினின்டி பிரைவேட் லிமிடெட் , ஹைதராபாதில் உள்ள ஹூசிஸ் கன்சல்டிங் லிமிடெட் ஆகியவற்றின் அலுவலகங்களில் ஒரே நேரத்தில் சோதனைகள் மற்றும் பறிமுதல் நடவடிக்கைகளை மேற்கொண்ட பின் தீவிர மோசடி குறித்த புலனாய்வு அலுவலகம், டார்ட்சே என்பவரை நேற்று கைது செய்தது.
ஜிலியன் இந்தியா லிமிடெட் நிறுவனத்தில் இருந்த டார்ட்சே சீனாவோடு தொடர்புடைய எண்ணற்ற போலி நிறுவனங்களின் மோசடிக்கு மூளையாக செயல்பட்டது தெரியவந்துள்ளது. இந்த நிறுவனங்களின் வாரியங்களில் போலியான இயக்குனர்கள் நியமிக்கப்பட்டுள்ளனர். டார்ட்சே என்பவர் இமாச்சல பிரதேசத்தின் மண்டியில் குடியிருப்பதாக பதிவு செய்யப்பட்ட கம்பெனியின் ஆவணங்கள் தெரிவிக்கின்றன. நிறுவன முத்திரைகளுடன் பொருட்கள் நிறைக்கப்பட்ட பெட்டிகள், போலி இயக்குனர்களின் டிஜிட்டல் கையொப்பங்கள் போன்றவை பறிமுதல் செய்யப்பட்டன.
இந்தியாவின் பொருளாதார பாதுகாப்பை சீர்குலைக்கும் தீவிரமான நிதி சார்ந்த குற்றங்களில் இந்தப் போலி நிறுவனங்கள் ஈடுபட்டிருப்பதற்கான சாத்தியக் கூறுகள் இதுவரையிலான விசாரணைகளில் தெரியவந்துள்ளன.
சாலை மார்க்கமாக இந்தியாவிலிருந்து தப்பிச் செல்ல தேசிய தலைநகர் பிராந்தியமான தில்லியிலிருந்து பீகாரின் தொலைதூர பகுதிக்கு டார்ட்சே ஓடிவிட்டார் என்பது புலனாய்வு மற்றும் தகவல்கள் அடிப்படையில் தெரிய வந்தது. உடனடியாக தனிப்படை அமைக்கப்பட்டு 2022 செப்டம்பர் 10 அன்று மாலை டார்ட்சே கைது செய்யப்பட்டார். பின்னர் நீதிமன்றத்தில் ஆஜர் செய்யப்பட்டு, விசாரணைக்காக தில்லி அழைத்துச் செல்வதற்கான உத்தரவுகள் பெறப்பட்டன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1858389